Държавен вестник, бр. 5, 2010 г., стр. 15

БРОЙ  5	
Д Ъ Р Ж А В Е Н  В Е С Т Н И К 	
СТР.  15  
б) противообществените прояви, извършени 
при провеждане на спортни мероприятия;
в) противообществените прояви, извършени 
от малолетни и непълнолетни лица;
6. участва при планирането, организацията 
и провеждането на обучение на служителите 
от областните дирекции на МВР за повишава­
не на професионалната им квалификация по 
направление на дейност;
7. разработва методически указания и програ­
ми за предотвратяване, пресичане и разкриване 
на тежки престъпления;
8. участва в комплексни, контролни и те­
матични проверки по спазването и изпълнени­
ето на законите и подзаконовите нормативни 
актове и по осъществяването на дейността на 
областните дирекции на МВР.
Чл. 77. Главна дирекция „Криминална 
полиция“ противодейства на престъпленията, 
свързани с културно-историческото наследство 
на страната, като предотвратява, пресича, раз­
крива и участва в разследване на престъпления, 
свързани с  незаконни археологически разкопки 
и нерегламентирани сделки с археологически 
предмети, вещи, уникати, икони и църковна 
утвар, архивни и писмени документи и фалши­
фикати с историческо значение, архитектурни, 
етнографски обекти и комплекси, образци на 
парковото изкуство и ландшафтната архитек­
тура, нерегистрираните природни ценности и 
образци, книжовни и литературни ценности, 
аудио-визуално наследство, ценности, свързани 
с народните традиции, обичаи, обреди и вяр­
вания, музика, песни и танци.“
§ 33. Член 78 се изменя така:
„Чл. 78. Главна дирекция „Криминална по­
лиция“ осъществява издирвателна дейност на 
лица и обекти на територията на страната и 
зад граница, като:
1. организира, контролира и провежда сво­
евременно събиране, обработване, правомерно 
използване по предназначение, предоставяне и 
надеждно съхранение на информация за всички 
категории издирвани лица и обекти;
2. съвместно с Главна дирекция „Изпълне­
ние на наказанията“ при Министерството на 
правосъдието и служба „Военна полиция“ на 
Министерството на отбраната организира и про­
вежда мероприятия по издирване и задържане 
на бегълци от местата за лишаване от свобода.“
§ 34. Член 79 се изменя така:
„Чл. 79. (1) Главна дирекция „Криминална 
полиция“ разработва и провежда мероприятия за 
взаимодействие с прокуратурата, съда, следстви­
ето и ръководството на Главна дирекция „Из­
пълнение на наказанията“ при Министерството 
на правосъдието и оперативното обслужване 
на местата за лишаване от свобода.
(2) Редът за взаимодействието между ГДКП 
и Главна дирекция „Изпълнение на наказанията“ 
при Министерството на правосъдието за опе­
ративното обслужване на местата за лишаване 
от свобода се определя с инструкция, издадена 
от министъра на вътрешните работи и минис­
търа на правосъдието съгласувано с главния 
прокурор на Република България.“
§ 35. Член 80 се изменя така:
„Чл. 80. Главна дирекция „Криминална 
полиция“ при осъществяване на оперативно-
издирвателната дейност по разкриване на из­
вършителите на противообществени прояви, 
извършени преди, по време или след провеждане 
на спортни мероприятия:
1. води на отчет извършителите на противо­
обществени прояви, извършени при провеждане 
на спортни мероприятия;
2. съвместно със структурните звена на 
областните дирекции на МВР организира на­
блюдение над извършителите на противооб­
ществени прояви, извършени при провеждане 
на спортни мероприятия.“
§ 36. Създават се чл. 80а – 80д:
„Чл. 80а. Главна дирекция „Криминална 
полиция“ противодейства срещу престъпността 
и противообществените прояви на малолетните 
и непълнолетните лица, като:
1. оказва методическо ръководство, прак­
тическа помощ и контрол на служителите от 
областните дирекции на МВР по противодей­
ствие на детската престъпност и осъществяване 
на полицейска закрила на деца; 
2. анализира и оценява дейността на слу­
жителите от МВР с полицейски правомощия 
по предоставяне на полицейска закрила на 
деца, като разработва и внася предложения за 
подобряване организацията на работа и усъ­
вършенстване дейността на структурните звена, 
работещи по направление на противодействие 
на детската престъпност.
Чл. 80б. Органите на ГДКП извършват дей­
ност по предотвратяване, пресичане и разкрива­
не на престъпления в министерства, агенции и 
други структури на държавната администрация.
Чл. 80в. Органите на ГДКП извършват пре­
вантивна и оперативно-издирвателна дейност 
в националните структури на енергетиката, 
промишлеността, строителството, транспорта, 
селското и горското стопанство, екологията, 
търговията и туризма, здравеопазването и 
здравното осигуряване, бюджетните органи­
зации, юридическите лица с нестопанска цел, 
финансово-кредитната система, застраховател­
ното дело.
Чл. 80г. Главна дирекция „Криминална 
полиция“ организира информационната си 
дейност, като: 
1. събира, обработва, анализира, съхранява 
и използва информацията в информационните 
фондове за установяване и отстраняване на 
причините и условията за извършване на прес­
тъпления и други правонарушения и за извърш­
ване на оперативно-издирвателна, аналитична 
и организационна дейност по предотвратяване, 
пресичане и разкриване на престъпления;